“ศักดิ์สยาม” เผยรอ “มหาดไทย” ทวนข้อมูลขยายสัมปทานสายสีเขียว ไม่ฟันธงชงเข้า ครม.วันนี้
“ศักดิ์สยาม” เผยรอ “มหาดไทย” ทวนข้อมูลขยายสัมปทานสายสีเขียว ไม่ฟันธงชงเข้า ครม.วันนี้
“ศักดิ์สยาม” เผยรอ “มหาดไทย” ทวนข้อมูลขยายสัมปทานสายสีเขียว ไม่ฟันธงชงเข้า ครม.วันนี้
23 พ.ย. 2563

ผู้สื่อข่าวรายงานว่า วันนี้ (23 พ.ย.63) มีการประชุมคณะรัฐมนตรี (ครม.) ซึ่งขยับเลื่อนขึ้นมาจากวันพรุ่งนี้ โดย พล.อ.ประยุทธ์ จันทร์โอชา นายกรัฐมนตรีและ รมว.กลาโหม เป็นประธาน โดยมีประเด็นร้อนเกี่ยวกับการขออนุมัติขยายอายุสัมปทานรถไฟฟ้าสายสีเขียวออกไปอีก 30 ปี
ทั้งนี้ นายศักดิ์สยาม ชิดชอบ รัฐมนตรีว่าการกระทรวงคมนาคม (รมว.คมนาคม) กล่าวว่า ประเด็นการขยายสัมปทานรถไฟฟ้าสายสีเขียวออกไปอีก 30 ปีให้กับ บริษัท ระบบขนส่งมวลชนกรุงเทพ จำกัด(มหาชน) หรือ BTSC ผู้ให้บริการรถไฟฟ้าบีทีเอส ขณะนี้อยู่ระหว่างรอกระทรวงมหาดไทยกลับไปทำรายละเอียดใหม่เรื่องดังกล่าว ซึ่งยังไม่ชัดเจนว่าในวันนี้กระทรวงมหาดไทยจะนำเสนอที่ประชุมคณะรัฐมนตรี (ครม.) หรือไม่ แต่ในส่วนของกระทรวงคมนาคมได้ทำความเห็นส่งไปยังกระทรวงมหาดไทยแล้ว
ส่วนการพิจารณาเรื่องนี้ของคณะกรรมาธิการคมนาคมของสภาผู้แทนราษฎรที่มีนายยุทธพงศ์ จรัสเสถียร ส.ส. มหาสารคาม พรรคเพื่อไทย เป็นประธานนั้น อยู่ระหว่างเชิญผู้ที่เกี่ยวข้องไปชี้แจง ซึ่งตนเองยืนยันได้ว่าตามความเห็นของคมนาคมได้คำนึงถึงประโยชน์ของประเทศชาติ และพยายามทำให้เกิดความเป็นธรรมกับทุกฝ่าย หากฝ่ายค้านจะอภิปรายในเรื่องนี้ก็เป็นเรื่องของฝ่ายค้าน